افغانستان نینگ هلمند ولایتیده امریکا قوشمه ایالتلری پیلوت سیز اوچاق لری تامانیدن اویوشتیریلگن هوایی عملیات نتیجه سیده طالبان گروهی نینگ سوزده (به اصطلاح) غور ولایتی والی سی اولدیریلدی.
افغانستان امنیتی مقاملری طالبان گروهی نینگ سوزده غور والی سی عبدالقیوم روحانی نینگ توناوکون (دوشنبه) هلمند ولایتیده ائتلاف کوچلری تامانیدن اویوشتیریلگن هوایی عملیات نتیجه سیده اولدیریلگن لیگی نی تائید قیلدی.
عبدالقیوم و بیش آدمی گه قره ته بهرامچه منطقه سیده پاکستان گه اوتیش گه حرکت قیلیاتگن پیتده هوایی عملیات اویوشتیریلگن لیگی بیلدیریلدی.
امنیتی منبع لر اوشبو عملیات نتیجه سیده عبدالقیوم بیلن بیرگه آدم لری نینگ هم جان بیرگن لیگی نی معلوم قیلدی.
حاضرچه اوشبو خصوصده طالبان گروهی تامانیدن ایسه هیچ قنده ی بیر بیانات بیریلگن ایمس.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
